open-index/open-wikipedia-markdown huggingface dataset:
Λέσεκ του Ινόβροτσλαφ

Ο **Λέσεκ**, πολων. Leszek (1275/6 - ,ετά τις 27 Απριλίου 1339) από τον Οίκο των Πιαστ ήταν δούκας τού Ινόβροτσλαφ (1287-1314), της Πομερανίας στο Γκντάνσκ (1296) και κυβερνήτης του Βυσόγκρουντ. Το 1300 δήλωσε υποτέλεια στον Βεγκέσλαο Β΄· το 1303 πώλησε τη Γη Μιχάλουφ στο Τευτονικό Τάγμα. Έμεινε αιχμάλωτος στη Βοημία (1303-12)· έγινε υποτελής στον βασιλιά της Πολωνίας (1312-). Κυβέρνησε μόνος του στο Ινόβροτσλαφ (1314-20/24) και μετά παραιτήθηκε.

## Βιογραφία
Ήταν ο πρωτότοκος γιος τού Ζιεμόμισλ δούκα τού Ινόβροκλαφ και της Σαλώμης των Σαμποριδών, κόρης τού Σαμπόρ Β΄ δούκα της Πομερανίας.

Όταν απεβίωσε ο πατέρας του το 1287, ο Λέσεκ και οι δύο μικρότεροι αδελφοί του ήταν ανήλικοι, έτσι ανέλαβαν επίτροποι η μητέρα τους και ο θείος τους Βλάντισλαφ Α΄ ο Βραχύς. Το 1294 ο Λέσεκ ενηλικιώθηκε και ανέλαβε την εξουσία και την επιτροπεία των μικρότερων αδελφών του. Έλαβε καλή μόρφωση και τον αποκαλούσαν litteratus.

Το 1296 απεβίωσε ο Πσέμισλ Β΄, τελευταίος τού κλάδου της Μεγάλης Πολωνίας και μέσα στη σύγχυση που ακολούθησε, ο Λέσεκ κατάφερε να λάβει το δουκάτο της Πομερέλια. Σύντομα όμως αναγκάστηκε να το δώσει στον θείο του αντί της καστελανίας τού Βυσγκόρουντ.

Το 1300 ο νέος βασιλιάς της Πολωνίας, ο Βεγκέσλαος Β΄ της Βοημίας τον ανάγκασε να δηλώσει υποτέλεια. Τρία έτη μετά ήλθε σε διαμάχη με τον ;allo θείο του Σιεμόβιτ του Ντόμπζινι. Η μακροχρόνια αντιπαράθεση τον δυσκόλεψε οικονομικά τόσο, που αναγκάστηκε να ενεχυριάσει τη Γη Μιχάλουφ στο Τευτονικό Τάγμα. Σύντομα μετά αποφάσισε να πάει στην Ουγγαρία για να συμφιλιωθεί με τον Βλάντισλαφ Α΄, αλλά καθώς περνούσε από εδάφη τού Βεγκεσλάου Β΄, αιχμαλωτίστηκε και φυλακίστηκε. Εστάλη στη Βοημία και ελευθερώθηκε το 1312.

Το 1314 συμφώνησε να γίνει υποτελής τού Βλάντισλαφ Α΄. Έπειτα αποφάσισε να διαιρέσει την περιοχή του με τους αδελφούς του: ο ίδιος κράτησε το Ινόβροτσλαφ. Τέσσερα έτη μετά υπέγραψε με τον αδελφό του Πσέμισλ συμφωνία αμοιβαίας κληρονομίας. Παραιτήθηκε το διάστημα 1320-24 υπέρ τού Πσέμισλ. Τα έτη 1320 και 1339 ήταν μάρτυς κατά την Πολωνο-Τευτονική νίκη.

Απεβίωσε το 1339 σε ηλικία 63 ετών, άγαμος. Δεν γνωρίζουμε πού τάφηκε.

## Παραπομπές


## Πηγές
* ''Leszek Inowrocławski'' in poczet.com

Κατηγορία:Οίκος των Πιαστ
Αζαντιστάν

Το **Αζαντιστάν** ή **Αζαντεστάν** (περσικά: آزادیستان, κυριολεκτικά Γη της Ελευθερίας), ήταν βραχύβιο κράτος στις Ιρανικές επαρχίες του Αζερμπαϊτζάν, που υπήρξε από τις αρχές του 1920 μέχρι τον Σεπτέμβριο του 1920. Ιδρύθηκε από τον Μοχαμάντ Χιαμπάνι, ένας Ιρανός πατριώτης, που ήταν εκπρόσωπος στο κοινοβούλιο και εξέχων αντιφρονούντας κατά των ξένων αποικιοκρατών.

Λίγο μετά τη ρωσική Επανάσταση του 1917, ο Χιαμπάνι αποκατέστησε το Δημοκρατικό Κόμμα του Ταμπρίζ αφού απαγορεύτηκε για πέντε χρόνια, και δημοσίευσε την εφημερίδα Τατζαντόντ, το επίσημο όργανο του κόμματος.

Μετά το τέλος του Α΄ Παγκοσμίου Πολέμου, σε ένδειξη διαμαρτυρίας για την συνθήκη μεταξύ της Περσίας και του Ηνωμένου Βασίλειου του 1919 η οποία αποκλειστικά μεταβίβαζε το δικαίωμα της απόφασης για όλες τις στρατιωτικές, οικονομικές, και τελωνειακές υποθέσεις της Περσίας στους Βρετανούς, ο Χιαμπάνι αμφισβήτησε τον έλεγχο της Ταμπρίζ με την κεντρική κυβέρνηση του Βοσούγκ οντ-Ντοουλέχ στην Τεχεράνη και το 1920, Ο Χιαμπάνι διακήρυξε το Αζαρμπαϊτζάν ως Αζαντιστάν, για να παρέχει ένα μοντέλο ελεύθερης και δημοκρατικής διακυβέρνησης για το υπόλοιπο του Ιράν. Δεν θεωρούσε τον εαυτό του αποσχιστή.

Το κίνημα του Χιαμπάνι κατεστάλη στρατιωτικά τον Σεπτέμβριο του 1920. Μετά την πτώση του Βοσούγκ οντ-Ντοουλέχ, του τότε πρωθυπουργό, ο νέος πρωθυπουργός έστειλε τον Μεχντί Κόλι Χενταγιάτ στη Ταμπρίζ, δίνοντας του πλήρη εξουσία, συντρίβοντας και σκοτώνοντας τον Χιαμπάνι στα τέλη του καλοκαιριού του 1920 με αποτέλεσμα τη διάλυση του Αζαντιστάν.

## Στη μυθοπλασία

* Στο άνιμε *Mobile Suit Gundam 00*, το Αζαντιστάν είναι μια κυρίαρχη χώρα που βρίσκεται στη Μέση Ανατολή.

## Δείτε επίσης

* Συνταγματική Επανάσταση του Ιράν

## Αναφορές


Κατηγορία:Πρώην κράτη της Ασίας
Κατηγορία:Ιστορία του Αζερμπαϊτζάν
Olympus Airways

Η **Olympus Airways** ήταν ελληνική αεροπορική εταιρεία η οποία προσεφέρε ναυλωμένες πτήσεις.

## Ιστορία
Η εταιρία ιδρύθηκε στις 7 Απριλίου 2015 από τον Βασίλειο Χρονόπουλο, τον Δημήτριο Βασιλείου και την Βενετία Βραΐλα. Την ίδια χρονιά απέκτησε το Πιστοποιητικό Αερομεταφορέα (AOC), σύμφωνα με την Υπηρεσία Πολιτικής Αεροπορίας (ΥΠΑ). 

Η εταιρία είναι υπό καθιστός πτώχευσης από τις 26 Ιουλίου 2024. 

## Στόλος
μικρογραφία|Airbus A321 της Olympus Airways
O στόλος της Olympus Airways αποτελούταν από τα ακόλουθα αεροσκάφη:

A321 Y 220 MSN 1015 REG. MARKS SX-ACP

A321 Y 220 MSN 1060 REG. MARKS SX-ABQ

B757-200 FREIGHTER MSN 25294 REG. MARKS SX-AMJ

B757-200 FREIGHTER MSN 25297 REG. MARKS SX-APX

## Παραπομπές


## Εξωτερικοί σύνδεσμοι
* 

Κατηγορία:Ελληνικές αεροπορικές εταιρείες
Κατηγορία:Ελληνική αεροπορία
Κατηγορία:Ελληνικά εμπορικά σήματα
Μικρό Γκογκουριό

Το **Μικρότερο Γκογκουριό** ή **Μικρό Γκογκουριό** (699-820, 소고구려, 小高句麗) ήταν ένα κράτος που δημιουργήθηκε από τους πρόσφυγες του Γκογκουριό, ενός από τα Τρία Βασίλεια της Κορέας.

Το βασίλειο αρχικά ονομαζόταν Γκόριο, αλλά αργότερα οι ιστορικοί πρόσθεσαν την λέξη "Μικρότερο" για να το αποσαφηνίσουν από το Γκογκουριό, το οποίο επίσης ήταν συχνά γνωστό και ως Γκοριό. Το "Γκοριό" είναι επίσης το όνομα μιας μεταγενέστερης περιόδου της κορεατικής ιστορίας (βλέπε Γκόριο).

Αφού το κορεατικό βασίλειο Σίλλα και η κινεζική Δυναστεία των Τανγκ συμμάχησαν για να καταστρέψουν το Γκογκουριό, η χερσόνησος Λιαοντόνγκ εν συντομία κυβερνόταν από τους Τανγκ. Οι Τανγκ σύντομα έχασαν τον αποτελεσματικό έλεγχο λόγω εξέγερσης από τους πρόσφυγες του Γκογκουριό, και η περιοχή έγινε μια ουδέτερη ζώνη μεταξύ των Τανγκ και του κορεατικού βασιλείου Μπάλχε. Αν και το Μικρότερο Γκογκουριό ανακηρύχθηκε ανεξάρτητο βασίλειο, σύντομα απορρόφησε το Μπάλχε, το οποίο έγινε το διάδοχο κράτος του Γκογκουριό.

## Δημιουργία
Το 699, η κυβέρνηση των Τανγκ έστειλε τον πρώτο πρίγκιπα των Γκογκουριό Γκο Ντόκμου, ο τρίτος γιος του βασιλέα Μπότζανγκ, τελευταίος ηγεμόνας των Γκογκουριό, στη χερσόνησο Λιαοντόνγκ ονομάζοντας τον "Βασιλιά των Τζόσον" και Κυβερνήτης του Αρχηγείο Γιοντόνγκ του Γενικού Προτεκτοράτου για την Ειρήνευση της Ανατολής. Όπως και ο πατέρας του ο Γκο Ντόκμου είχε σχέδια να επαναστατήσει εναντίον των Τανγκ και να αναβιώσει το Γκογκουριό και να παρέχει ένα βασίλειο για τους ανθρώπους του Γκογκουριό.

Η Αυτοκρατορία των Τανγκ ήταν αντιμέτωπη με πολλές κρίσεις εκείνη την εποχή, ειδικά με την εξέγερση Αν Λουσάν. Μαζί με αυτά τα μεγάλα γεγονότα υπήρχε επίσης πίεση από την αυτοκρατορία του Μπάλχε. Αυτά και πολλές άλλες πιέσεις επέτρεψαν στον Γκο Ντόκμου να αναλάβει τον πλήρη έλεγχο του Γενικού Προτεκτοράτου για την Ειρήνευση της Ανατολής και να δημιουργήσει ένα βασίλειο.

Το βασίλειο του Μικρού Γκογκουριό ιδρύθηκε κατά τη διάρκεια του έτους με τον Ντόκμου ως πρώτο βασιλιά. Πολύ λίγα είναι γνωστά για το πώς αντέδρασαν τα γειτονικά βασίλεια για τη δημιουργία του μικρού Γκογκουριό. Είναι γνωστό ότι το Μπάλχε είχε καλές σχέσεις με το Μικρότερο Γκογκουριό λόγω των παρόμοιων σκοπών που είχαν τα δύο βασίλεια.

## Πτώση
Γύρω το 820, μετά από κυβέρνηση της χερσονήσου Λιαοντόνγκ και άλλες πρώην περιφέρειες του Γκογκουριό για δύο γενιές, το Μικρότερο Γκογκουριό απορροφήθηκε από το Μπάλχε κατά τη διάρκεια της βασιλείας του Βασιλιά Σον του Μπάλχε.

## Δείτε επίσης

* Γκογκουριό
* Μπάλχε
* Γενικό Προτεκτοράτο για την Ειρήνευση της Ανατολής
* Γκο Ντόκμου

## Παραπομπές


## Εξωτερικοί σύνδεσμοι

* http://100.naver.com/100.nhn?docid=12716 
* http://100.naver.com/100.nhn?docid=93619 
* http://kr.dic.yahoo.com/search/enc/result.html?pk=14973400 

Κατηγορία:Ιστορία της Κίνας
Κατηγορία:Ιστορία της Κορέας
Κατηγορία:Πρώην κράτη της Κορέας
Κατηγορία:Κόγκουριο
Κατηγορία:Πρώην κράτη της Ανατολικής Ασίας
Καζίμιρ Γ΄ του Γκνιεφκόβο

Ο **Καζίμιρ Γ΄**, πολων. Kazimierz III (π. 1280/84 - 22 Αυγούστου 1345/13 Μαΐου 1350) από τον Οίκο των Πιαστ ήταν δούκας τού Ινόβροτσλαφ (1287-1314), υποτελής τού βασιλιά της Πολωνίας (1306-), κυβερνήτης τού δουκάτου της Πομερελίας (Γκντανσκ) (1306-09) και κυβερνήτης τού Γκνήφκοβο (1332-43), ώσπου εκτοπίστηκε από το Τευτονικό Τάγμα.

## Βιογραφία
Ήταν ο τρίτος γιος τού Ζιεμόμισλ δούκα του Ινόβροτσλαφ και της Σαλώμης των Σαμποριδών, κόρης τού Σαμπόρ Β΄ δούκα της Πομερέλιας.

Όταν το 1287 απεβίωσε ο πατέρας του, ο Καζίμιρ Γ΄ και οι δύο αδελφοί του ήταν ανήλικοι, έτσι ανέλαβαν επίτροποι η Σαλώμη και ο θείος τους Βλάντισλαφ Α΄ ο Βραχύς. Το 1294 ο πρωτότοκος Λέσεκ ενηλικιώθηκε και π. το 1302 ο Καζίμιρ  Γ΄. Αρχικά οι τρεις αδελφοί κυβέρνησαν μαζί.

Το 1300 αναγκάστηκε να δηλώσει υποταγή στον Βεγκέσλαο Β΄ της Βοημίας. Το 1306 έγινε υποτελής τού θείου του με αντάλλαγμα τη θέση τού κυβερνήτη τού Γκντανσκ. Όμως το 1309 το Τευτονικό Τάγμα εισέβαλε και ο Καζίμιρ Γ΄ αναγκάστηκε να φύγει από τη θέση.

Έπειτα ο Καζίμιρ Γ΄ μαζί με τον δευτερότοκο αδελφό του Πσέμισλ διαφώνησαν σε οικονομικά θέματα με τον επίσκοπο Γκέρβαρντ. Το 1310 τα δύο αδέλφια λαφυραγώγησαν την περιοχή Ράτσιαζ τού επισκόπου, που μετά τους αφόρισε. Τότε οι δύο τους τον φυλάκισαν μαζί με τον αδελφό του Στανίσλαφ κοσμήτορα του Συλλόγου τού καθεδρικού τού Βλοτσλάβεκ. Τα δύο μέρη τελικά κατέληξαν σε συμφωνία: οι δύο αιχμάλωτοι ελευθερώθηκαν και ο αφορισμός ήρθη.

## Οικογένεια
Νυμφεύτηκε το διάστημα 1312-18 την σύζυγό του, που απεβίωσε το 1332/43. Κατά τον χρονικογράφο Γιαν του Τσάρνκουφ είχε τέκνα:
* Ελισάβετ π. 1315/23 - μετά το 1345, παντρεύτηκε τον Στέφανο Β΄ μπάνο της Βοσνίας. Η κόρη τους:
** Ελισάβετ π. 1339-1387, παντρεύτηκε τον Λουδοβίκο Α΄ των Καπετιδών-Ανζού βασιλιά της Ουγγαρίας & Πολωνίας.
* Βλάντισλαφ ο *Λευκός* π. 1327/33-1388, δούκας τού Γκνιέφκοβο.

## Πηγές
* M. Biskup: Wojny Polski z Zakonem Krzyżackim (1308 – 1521), Gdańsk 1993.
* W. Długokęcki: Stosunek zakonu krzyżackiego do Tczewa w XIV wieku. Przyczynek do polityki miejskiej Krzyżaków na Pomorzu Gdańskim, "Zapiski Historyczne” 1999, vol. LXIV, pp. 3–4.
* E. Długopolski: Władysław Łokietek na tle swoich czasów, Wrocław 1951.
* Karol Górski: Zakon Krzyżacki a powstanie państwa pruskiego (2nd edition), Malbork 2003.
* M. Grzegorz: Pomorze Gdańskie pod rządami Zakonu krzyżackiego w latach 1308 – 1466, Bydgoszcz 1997.

## Παραπομπές

Κατηγορία:Οίκος των Πιαστ
Πσέμισλ του Ινοβρότσουαφ

Ο **Πσέμισλ**, πολων. Przemysł  (π. 1278 - Νοέμβριος 1338 / 16 Φεβρουαρίου 1339) από τον Οίκο των Πιαστ ήταν δούκας τού Ινόβροκλαφ (1287-1314), υποτελής τού Βεγκεσλάου Β΄ της Βοημίας, δούκας τού Ντόμπζινι (1303-05), υποτελής τού βασιλιά της Πολωνίας, κυβερνήτης της Πομερελίας (Γκντανσκ) (1306-09), κυβερνήτης τού Μπυντγκόστς και Βυσόγκρουντ (1314-) και δούκας τού Ινόβροτσλαφ (1320/24). Το 1327 αντάλλαξε το Ινόβροτσλαφ με το Σέρατς.

## Βιογραφία
Ήταν ο δευτερότοκος γιος τού Ζιεμόμισλ δούκα τού Ινόβροτσλαφ και της Σαλώμης των Σαμποριδών, κόρης τού Σαμπόρ Β΄ δούκα της Πομερελίας.

Το 1287 απεβίωσε ο πατέρας του, αλλά ο Πσέμισλ και οι δύο αδελφοί του ήταν ανήλικοι, έτσι επίτροποι ανέλαβαν η Σαλώμη και ο θείος του Βλάντισλαφ Α΄ ο Βραχύς. Το 1294 ενηλικιώθηκε ο μεγαλύτερος αδελφός του Λέσεκ και το 1296 ο ίδιος ο Πσέμισλ.

Το 1300 αναγκάστηκε να δηλώσει υποτέλεια στον Βεγκέσλαο Β΄. Αυτός το 1303-12 κρατούσε αιχμάλωτο τον Λέσεκ και ο Πσέμισλ ανέλαβε τη διακυβέρνηση του Ινόβροτσλαφ. Το 1303 υποστήριξε την εξέγερση ενάντια στον θείο του· στο τέλος μπορούσε να κυβερνά απευθείας τις περιοχές του ως το 1305.

Το 1306 έγινε υποτελής τού Βλάντισλαφ Α΄ με αντάλλαγμα το Γκντανσκ· έκανε βάση του το Σφίετσε. Ο Γκέρβαρντ επίσκοπος τού Κουγιάβυ τού έδωσε χρήματα και ο Πσέμισλ προσπάθησε να ανακτήσει τη Γη Μιχάλουφ, που είχε ενεχυριαστεί στο Τευτονικό Τάγμα, αλλά δεν επέτυχε. Οι Τεύτονες ιππότες εισέβαλαν το 1309 και έχασε τη θέση τού κυβερνήτη.

## Παραπομπές


## Πηγές
* ''Przemysł Inowrocławski (Sieradzki)'' in poczet.com

Κατηγορία:Οίκος των Πιαστ
Βλάντισλαφ ο Λευκός

Ο **Βλάντισλαφ**, πολων. Władysław (περ. 1327/3 – 29 Φεβρουαρίου 1388) από τον Οίκο των Πιαστ ήταν δούκας τού Γκνήφκοβο (1347/50-63/64) και ο τελευταίος άρρην τού κλάδου των Πιαστ-Κουγιάβια.

## Βιογραφία
Ήταν ο μόνος γιος τού Καζιμίρ Γ΄ δούκα τού Γκνήφκοβο.

Ο πατέρας του απεβίωσε το 1347-50 και ο Βλάντισλαφ τον διαδέχθηκε ως κυβερνήτης τού Γκνήφκοβο, υποτελής τού Καζιμίρ Γ΄ τού *μεγάλου*, εξαδέλφου τού πατέρα του. Εξέδωσε οκτώ έγγραφα, που τον ονομάζουν *Wladislaus dei gracia dux Cuyavie et dominus Gnewkovie nec non Slonensis terrarum* καθώς ήταν και κυβερνήτης τού Słońsko (Σβόινσκο). Η Αυλή του είχε διοικητικό μηχανισμό και το ανάκτορό του είχε κτιστεί κατά το πρότυπο τού κάστρου Βάβελ της Κρακοβίας.

Λίγους μήνες μετά που νυμφεύθηκε, ο Καζιμίρ Γ΄ της Πολωνίας τού επέστρεψε την προγονική περιοχή τού Ινόβροκλαφ ως φέουδο. Όμως το 1362-3 ο βασιλιάς τον ανάγκασε να επιστρέψει το φέουδο. Τον επόμενο χρόνο ο Βλάντισλαφ αποφάσισε να πωλήσει τις κτήσεις του στον βασιλιά αντί 1000 φλωρινίων και άρχισε ένα μακρό προσκύνημα. Ξεκίνησε από το Μάλμπορκ, όπου συνάντησε τον Βίνριχ φον Κνίπροντε μεγάλο Μάγιστρο τού Τάγματος των Τευτόνων και τον συνόδευσε στην εκστρατεία του στη Λιθουανία. Έπειτα πήγε στην Πράγα, την Παλαιστίνη και όταν επέστρεψε, στην Αβινιόν όπου συνάντησε τον πάπα Ουρβανό Ε΄. Το 1366 εισήλθε στην Κιστερκιανή μονή τού Σιτώ και ένα έτος μετά μετακινήθηκε στην μονή Βενεδικτίνων στο Ντιζόν.

## Οικογένεια
Νυμφεύθηκε το 1359 την Ελισάβετ των Πιαστ-Σιλεσίας, κόρη τού Αλβέρτου δούκα τού Οπόλε & Στσέλτσε. Η Ελισάβετ απεβίωσε το 1361 και ο Βλάντισλαφ, που την αγαπούσε βαθιά, γέμισε θλίψη και δεν έκανε δεύτερο γάμο.

## Παραπομπές


## Πηγές
* Joachim Lelewel, Polska dzieje i rzeczy jej, 1859, Google Print, pp. 193–5.
* Jasiński Kazimierz, Rodowód Piastów małopolskich i kujawskich, Wydawnictwo: Wydawnictwo Historyczne, 2001, ISBN 83-913563-5-3.
* Władysław Biały (Gniewkowski) at poczet.com.

Κατηγορία:Οίκος των Πιαστ
Εκκλησία Νοτρ-Νταμ (Ουλσί-λε-Σατώ)

Η **Εκκλησία Νοτρ-Νταμ** (γαλλικά: *Église Notre-Dame*) είναι εκκλησία ευρισκόμενη στο Ουλσί-λε-Σατώ της Γαλλίας.

## Περιγραφή

## Τοποθεσία
Η εκκλησία ευρίσκεται εντός της κοινότητας του Ουλσί-λε-Σατώ, στον νομό της Αιν.

## Ιστορία

Το μνημείο κατηγοριοποιήθηκε ως ιστορικό μνημείο το 1914.

## Δείτε επίσης
* Κατάλογος ιστορικών μνημείων της Αιν

## Παραπομπές


Ουλσι-Σατω Νοτρ-Νταμ
Ουλσι-Σατω Νοτρ-Νταμ
Κατηγορία:Ιστορικά μνημεία στην Αιν
Κατηγορία:Ιστορικά μνημεία κατηγοριοποιημένα το 1914
Ουλσι-λε-Σατω
Βαλκανικό Πρωτάθλημα Πυγμαχίας 1947

Το **Βαλκανικό Πρωτάθλημα Πυγμαχίας 1947**, γνωστό ως **Α΄ Βαλκανικοί Αγώνες Πυγμαχίας** ήταν η πρώτη διοργάνωση του Βαλκανικού Πρωταθλήματος Πυγμαχίας, που διοργανώθηκε από την Ρουμανική Ομοσπονδία Πυγμαχίας. Η διοργάνωση πραγματοποιήθηκε στο Βουκουρέστι από τη Δευτέρα 19 έως και την Κυριακή 25 Μαΐου του 1947.

Στο πρωτάθλημα διεξήχθησαν οι κατηγορίες μύγας (-51 κιλά), πετεινού (-54 κιλά), φτερού (-58 κιλά), ελαφριών βαρών (-62 κιλά), ημιμεσαίων βαρών (-67 κιλά), μεσαίων βαρών (-73 κιλά), ελαφριών βαρέων (-80 κιλά) και βαρέων βαρών (+80 κιλά) και έλαβαν μέρος αθλητές από τις χώρες Αλβανία, Βουλγαρία, Γιουγκοσλαβία, Ουγγαρία και Ρουμανία.

Πρωταθλήτρια χώρα αναδείχθηκε η Γιουγκοσλαβία κατακτώντας 4 χρυσά, 1 ασημένιο και 2 χάλκινα μετάλλια. Την δεύτερη θέση κατέλαβε η Ρουμανία με 3 χρυσά, 2 ασημένια και 1 χάλκινο μετάλλιο και την τρίτη η Ουγγαρία με 1 χρυσό, 3 ασημένια και 3 χάλκινα μετάλλια.

## Κάτοχοι μεταλλίων

## Πίνακας μεταλλίων

## Παραπομπές


Κατηγορία:Βαλκανικό Πρωτάθλημα Πυγμαχίας
Κατηγορία:Αθλητικά γεγονότα του 1947
Κατηγορία:Βουκουρέστι
Μέρεντιθ Σάλιντζερ

Η **Μέρεντιθ Σάλιντζερ** (αγγλ.: Meredith Dawn Salenger), (Μαλιμπού,  10 Μαρτίου 1970) είναι Αμερικανίδα ηθοποιός. Είναι γνωστή για τον ρόλο της  στην ταινία του 1985 Το  ταξίδι της Νάτυ Γκαν και στη κωμωδία του 1989, Όνειρο, ένα μικρό όνειρο.

## Βιογραφία
Η Σάλιντζερ γεννήθηκε και μεγάλωσε στο Μαλιμπού, στην Καλιφόρνια. Η μητέρα της Ντόροθυ, είναι σχεδιάστρια εσωτερικών χώρων, ενώ ο πατέρας της, Γκάρι Σάλιντζερ, ήταν οδοντίατρος. Η Σάλιντζερ και ο κωμικός ηθοποιός Πάτον Οσβάλτ αρραβωνιάστηκαν τον Ιούλιο του 2017, και 
παντρεύτηκαν στις 14 Νοεμβρίου 2017.

Η Σάλιντζερ σπουδάσε στο Πανεπιστήμιο του Χάρβαρντ 1988-1992, και  αποφοίτησε με άριστα με πτυχίο στην ψυχολογία. Έλαβε πιστοποιητικό για τη διαμεσολάβηση  του Οικογενειακού Δικαίου από το Ινστιτούτο Στράους το 2009 με αντικείμενο την  επίλυση διαφορών. 
Εργάζεται ως μεσολαβητής για τον Οργανισμό για την επίλυση  διαφορών στο Μπέβερλι Χιλς, όταν δεν είναι σε γυρισμάτα για κάποια τηλεοπτική ή κινηματογραφική παραγωγή.

## Καριέρα
Σαν παιδί, η Μέρεντιθ της αρέσε να παίζει μπροστά  στην οικογένεια και τους φίλους της. Η μητέρα της την πήγε να κάνει μαθήματα υποκριτικής σε ηλικία μόλις οκτώ ετών. Ο πρώτος ρόλος της ήταν μια μικρή συμμετοχή στην  ταινία Άννι  σε σκηνοθεσία  του Τζον Χιούστον. Η Μέρεντιθ έκανε επίσης μια σειρά από τηλεοπτικές διαφημίσεις.

Ο πρώτος πρωταγωνιστικός ρόλος της Σάλιντζερ ήταν  στην ταινία της Disney *Το ταξίδι της Νάτυ Γκαν*, με συν-πρωταγωνιστές τον Τζον Κιούζακ και τον Ρέι Βάις, Για πρώτη της ταινία κέρδισε βραβείο ως καλύτερη ηθοποιός σε δράμα, στα Young Artists Awards, για την απεικόνιση της Nάτυ Γκαν. Μετά από πρωταγωνίστρια σε τέσσερις ταινίες μέχρι τα δέκατα όγδοα γενέθλιά  της, η Μερέντιθ θα αφήσει το Χόλυγουντ για να πάει για τις σπουδές της στο Πανεπιστήμιο του Χάρβαρντ.

## Φιλμογραφία
*2017 The Second Coming of Christ
*2013 Jake Squared 
*2011 The Lamp
*2009Race to Witch Mountain
*2006 The Work and the  Glory III: A House Divided
*2005 Out of the Woods
*2000 No Code of Conduct
*1999 Lake Placid
*1998Buffy the Vampire Slayer: I Only Have Eyes For You
*1998 Bug Buster
*1995 Legacy of Sin: The William Coit Story
*1995 Village of the Damned
*1994 Dead Beat
*1991 Edge of Honor
*1989 Dream a Little Dream
*1988 A Night in the Life of Jimmy Reardon
*1988 April Morning
*1988 The Kiss
*1986 My Town
*1986 The Last Frontier
*1985 The Journey of Natty Gann

## Παραπομπές


Κατηγορία:Αμερικανίδες ηθοποιοί κινηματογράφου
Κατηγορία:Αμερικανίδες ηθοποιοί τηλεόρασης
Πάμπλο Κασάδο

Ο **Πάμπλο Κασάδο** (Pablo Casado Blanco, Παλένθια, 1η Φεβρουαρίου 1981) είναι Ισπανός δικηγόρος και πολιτικός, νυν πρόεδρος του Λαϊκού Κόμματος. 

Έχει αποτελέσει μέλος του κόμματος από το 2003 και έχει υπάρξει σύμβουλος του τέως πρωθυπουργού Χοσέ Μαρία Αθνάρ, βουλευτής στο Κοινοβούλιο της περιφέρειας της Μαδρίτης και το Ισπανικό Κοινοβούλιο και υπεύθυνος επικοινωνίας του Μαριάνο Ραχόι. Από το 2015 έως το 2018 διετέλεσε Γενικός Γραμματέας Επικοινωνίας του Λαϊκού Κόμματος. Από τον Ιούλιο του 2018 είναι πρόεδρος του κόμματος όταν αναδείχθηκε νικητής στις ενδοκομματικές εκλογές έναντι της τέως αντιπροέδρου Σοράγια Σάενθ ντε Σανταμαρία.

Ιδεολογικά είναι κοινωνός των ιδεών του Αθνάρ, συντηρητικός φιλελεύθερος με θέσεις αντίστοιχες των νεοσυντηρητικών των ΗΠΑ και θεωρείται ότι το Λαϊκό Κόμμα με την εκλογή του τοποθετείται ακόμη πιο δεξιά σε σχέση με τον προκάτοχό του, Μαριάνο Ραχόι.

## Βιογραφία
Ο Κασάδο γεννήθηκε την 1η Φεβρουαρίου 1981 στην Παλένθια. Ο πατέρας του είναι καθηγητής φυσικής και η μητέρα του ακαδημαϊκός. Η οικογένειά του διατηρεί μια οφθαλμολογική κλινική στην Παλένθια. Φοίτησε στη Σχολή Ντουάι στην Αγγλία και στο Κολέγιο της Καστίλης, ενώ ολοκλήρωσε την δευτεροβάθμια εκπαίδευση στο Ηνωμένο Βασίλειο.

Ξεκίνησε τις πανεπιστημιακές του σπουδές στην νομική στο ICADE (ίδρυμα στην Μαδρίτη που αποτελεί μέρος του Παπικού Πανεπιστημίου Κομίγιας) το 1999, αλλά άλλαξε ίδρυμα και το 2004 εισήχθη στο Κέντρο Ανώτατων Σπουδών Θισνέρος, ένα ιδιωτικό ίδρυμα ανώτατης εκπαίδευσης υπό την εποπτεία του Πανεπιστημίου Κομπλουτένσε της Μαδρίτης, ολοκληρώνοντας τις σπουδές του το 2007.

Εγγράφηκε στο Λαϊκό Κόμμα το 2003 και μεταξύ 2005 και 2013 υπήρξε πρόεδρος της νεολαίας του κόμματος στην περιφέρεια της Μαδρίτης. Εκλέχθηκε για πρώτη φορά στις περιφερειακές εκλογές της Μαδρίτης το 2007, θέση που διατήρησε για δύο χρόνια. Έκτοτε εργάστηκε ως υπεύθυνος του γραφείου του τέως πρωθυπουργού Χοσέ Μαρία Αθνάρ (μέχρι το 2012) ενώ ίδρυσε το φιλοσιωνιστικό think tank *Πρωτοβουλία Φίλων του Ισραήλ* και συμμετείχε στο έτερο φιλοσιωνιστικό λόμπυ των ΗΠΑ *Αμερικανική Επιτροπή Δημοσίων Υποθέσεων Ισραήλ*.

Εκλέχθηκε τρεις φορές βουλευτής στο Ισπανικό Κοινοβούλιο για την Άβιλα στις εθνικές βουλευτικές εκλογές του 2011, 2015 και 2016. Μετά την έξωση του Μαριάνο Ραχόι από την πρωθυπουργία λόγω της πετυχημένης πρότασης μομφής του Σοσιαλιστικού Κόμματος τον Μάιο του 2018, εκλέχθηκε νέος πρόεδρος του κόμματος έναντι της τέως αντιπροέδρου της κυβέρνησης Σοράγια Σάενθ ντε Σανταμαρία και έχοντας λάβει την υποστήριξη σημαντικών μελών του κόμματος όπως της Μαρία Ντολόρες δε Κοσπεδάλ.

## Εκλογική ιστορία

## Παραπομπές


Κατηγορία:Ισπανοί πολιτικοί
Μητροπολίτης Σάμου, Ικαρίας και Κορσεών Ευσέβιος

Ο **Μητροπολίτης Σάμου, Ικαρίας και Κορσεών Ευσέβιος** (κατά κόσμον **Ευάγγελος Πιστολής**, Καρλόβασι, 30 Μαΐου 1949), είναι Έλληνας επίσκοπος και Μητροπολίτης της Εκκλησίας της Ελλάδος.

Είναι Μητροπολίτης της Ιεράς Μητρόπολεως Σάμου, Ικαρίας και Κορσεών από τον Ιούλιο του 1995. 

## Βιογραφικά στοιχεία
Ο Ευσέβιος (κατά κόσμον Ευάγγελος Πιστολής), γεννήθηκε στις 30 Μαΐου 1949 στο Παλαιό Καρλόβασι Σάμου. Τις εγκύκλιες σπουδές του πραγματοποίησε στη γενέτειρά του. Φοίτησε στο Ανώτερο Εκκλησιαστικό Φροντιστήριο της Ριζαρείου Εκκλησιαστικής Σχολής και στη συνέχεια σπούδασε στη Θεολογική Σχολή του Πανεπιστημίου Αθηνών. Υπήρξε μέλος της ιεραποστολικής Αδελφότητας ''Χρυσοπηγή''.  

Το 1972 εκάρη μοναχός λαμβάνοντας το όνομα *Ευσέβιος*. Την ίδια χρονιά χειροτονήθηκε διάκονος και το 1976 πρεσβύτερος. Υπηρέτησε ως διάκονος στην Αρχιεπισκοπή Αθηνών, και ως Αρχιδιάκονος στη Μητρόπολη Δημητριάδος. Από το 1976 έως το 1995 υπηρέτησε διαδοχικά ως ιεροκήρυκας, προϊστάμενος της Θρησκευτικής Υπηρεσίας της Ελληνικής Αστυνομίας και καθηγητής στις Σχολές της Αστυνομίας και του Πυροσβεστικού Σώματος.

Μητροπολίτης Σάμου Ικαρίας και Κορσεών εξελέγη στις 19 Ιουλίου 1995 και ενθρονίστηκε στις 10 Σεπτεμβρίου 1995.

Το 2016 ήταν μέλος της αντιπροσωπείας της Εκκλησίας της Ελλάδος στην Πανορθόδοξη Σύνοδο της Κρήτης. Το 2017 απέστειλε επιστολή διαμαρτυρίας στον πρωθυπουργό για την *«εισροή μεταναστών ... με τη μορφή επέλασης*» και επεσήμανε την ανάγκη βοηθείας προς αυτό για να μην προκύψουν δυσάρεστες καταστάσεις.

## Δημοσιεύσεις
* Ευσέβιος Μητροπολίτης Σάμου και Ικαρίας, «Η Εκκλησία της Σάμου κατά τον 20ο αιώνα», Σαμιακές Μελέτες, τομ. 6 (2003-2004), σελ. 83-89.

## Παραπομπές


## Πηγές
* 
* Ιερά Μητρόπολη Σάμου,Ικαρίας και Κορσεών

Κατηγορία:Μητροπολίτες Σάμου, Ικαρίας και Κορσεών
Κατηγορία:Έλληνες εκκλησιαστικοί συγγραφείς
Κατηγορία:Επίσκοποι του 21ου αιώνα
Κατηγορία:Απόφοιτοι της Θεολογικής Σχολής του Εθνικού και Καποδιστριακού Πανεπιστημίου Αθηνών
Παρεκκλήσιο Νοτρ-Νταμ-ντε-λα-Σαλέτ (Σαιντ-Μαρί)

Το **Παρεκκλήσιο Νοτρ-Νταμ-ντε-λα-Σαλέτ** (γαλλικά: *Chapelle Notre-Dame-de-la-Salette*) είναι καθολικό παρεκκλήσιο στη νήσο της Ρεϋνιόν, γαλλικό υπερπόντιο νομό στα νοτιοδυτικά του Ινδικού Ωκεανού. Ευρισκόμενο εντός της κοινότητας της Σαιντ-Μαρί, στα βόρεια του νησιού, κατεγράφη ως ιστορικό μνημείο το 2012.

## Δείτε επίσης

* Κατάλογος ιστορικών μνημείων της Ρεϋνιόν

## Παραπομπές


Νοτρ-Νταμ-ντε-λα-Σαλετ
Νοτρ-Νταμ-ντε-λα-Σαλετ
Κατηγορία:Ιστορικά μνημεία στη Ρεϋνιόν
Κατηγορία:Ιστορικά μνημεία καταγεγραμμένα το 2012
Κατηγορία:Καθολική Εκκλησία στη Ρεϋνιόν
Κατηγορία:Θρησκευτική ιστορία της Ρεϋνιόν
Κατηγορία:Αρχιτεκτονική στη Σαιντ-Μαρί (Ρεϋνιόν)
Παναγιώτης Γιωτόπουλος

Ο **Παναγιώτης Γιωτόπουλος** (1878–1965) ήταν Έλληνας νομικός και καθηγητής πανεπιστημίου.

## Βιογραφικά στοιχεία
Γεννήθηκε το 1878 στην Κέρκυρα, και σπούδασε νομική στα πανεπιστήμια της Πίζας, της Ρώμης και του Παρισιού. Επέστρεψε στην Ελλάδα και το 1906 διορίστηκε υφηγητής ποινικής δικονομίας στο Πανεπιστήμιο Αθηνών. Αργότερα, το 1928, ορίστηκε έκτακτος καθηγητής στην ίδια έδρα. Κατά τη διάρκεια της σταδιοδρομίας του εκπόνησε πληθώρα ποινικών και νομοθετικών μελετών. Ακόμη δημοσίευσε αρκετά άρθρα για διάφορους επιστημονικούς τομείς.

Την περίοδο από το 1909 έως το 1910 υπήρξε εκδότης στην Κέρκυρα, εκδίδοντας την εφημερίδα *Ελεύθερος Λόγος*, μέσω της οποίας υποστήριζε τις θέσεις του Στρατιωτικού Συνδέσμου. Ακόμη, ως πρόεδρος του Ηπειρωτικού Συλλόγου Κέρκυρας την περίοδο 1912-14 υποστήριξε τον αγώνα για την απελευθέρωση της Ηπείρου, οργανώνοντας την περίθαλψη Ηπειρωτών προσφύγων οι οποίοι κατέφυγαν στην Κέρκυρα, αλλά και την αποστολή εθελοντών και οπλισμού στους αγωνιστές. Από το 1923 έως το 1925 υπήρξε πληρεξούσιος των Ιωαννίνων στην Δ΄ Συντακτική Συνέλευση. Από το 1937 και μέχρι τον θάνατό του διετέλεσε πρόεδρος της Ελληνικής Εταιρείας Μεταψυχικών Σπουδών, γράφοντας επίσης μελέτες για φιλοσοφικά ζητήματα. Πέθανε το 1965 στην Αθήνα.

Κόρη του ήταν η πρόεδρος του Ιδρύματος Μαραγκοπούλου για τα Δικαιώματα του Ανθρώπου Αλίκη Γιωτοπούλου – Μαραγκοπούλου.

## Εργογραφία
Μεταξύ των σημαντικότερων έργων του περιλαμβάνονται τα εξής:
**Περί της αξιοποίνου απάτης*
**Η εξέλιξις του ποινικού δικαίου εν Ιταλία*
**Η επιστημονική ανακαίνισις του ποινικού δικαίου και η ελληνική φιλοσοφία*
**Περί τελέσεως και απόπειρας αξιοποίνων πράξεων*
**Αι σύγχρονοι κατευθύνσεις της ποινικής επιστήμης*
**Η μεταψυχική ως επιστήμη και φιλοσοφία*

## Παραπομπές


## Εξωτερικοί σύνδεσμοι
*Παναγιώτης Γιωτόπουλος στον ''Πανδέκτη'', του Εθνικού Ιδρύματος Ερευνών.

Κατηγορία:Έλληνες νομικοί
Κατηγορία:Καθηγητές νομικής Αθηνών
Κατηγορία:Απόφοιτοι του Πανεπιστημίου του Παρισιού
Σανγκίθα Κρις

Η **Σανγκίθα Κρις** είναι Ινδή ηθοποιός, μοντέλο και τραγουδίστρια. Είναι γνωστή ως **Ρασίκα** στη κινηματογραφική βιομηχανία στα Μαλαγιαλάμ. Έκανε ντεμπούτο στα μέσα της δεκαετίας του 1990 και είναι περισσότερο γνωστή για τις ερμηνείες της στις ταινίες *Khadgam*, *Pithamagan*, *Uyir* και *Dhanam*. Επίσης παρουσίασε το "Enga Veetu Mapillai", ένα ριάλιτι που προβλήθηκε στο Colors Tamil.

## Πρώτα χρόνια
Η Σανγκίθα γεννήθηκε στην Τσενάι στους Σανθαράμ και Μπανουμάθι, στις 21 Οκτωβρίου 1978. Ο παππούς της, Κ. Ρ. Μπαλάν είναι παραγωγός ταινιών, παράγοντας περισσότερα από 20 ταινίες στα ταμίλ. Επίσης ο πατέρας της παρήγαγε αρκετές ταινίες, και έχει δύο αδέλφια. Είναι επίσης χορεύτρια του Μπαρατανατγιάμ.

## Καριέρα
Ξεκίνησε την καριέρα της στα τέλη της δεκαετίας του 1990, αρχίζοντας σε μια ακυκλοφόρητη ταινία του Βενκάτ Πράμπου με τίτλο *Poonjolai*. Αλλά τελικά το ντεμπούτο της έγινε στην ταινία *Gangotri* στα Μαλαγιαλάμ, μια ταινία πολιτικού θρίλερ με υψηλό προϋπολογισμό. Στη συνέχεια έπαιξε μικρούς ρόλους σε επιτυχημένες ταινίες όπως *Καλοκαίρι Στη Βηθλεέμ*, *Kaadhale Nimmadhi* κλπ. Έπαιξε επίσης στην ταινία *Ezhupunna Tharakan*, καθώς και ένα μικρό ρόλο στη ταινία *Sradha*. Επίσης ανέλαβε μικρούς ρόλους στις ταινίες *Khadgam* και *Pithamagan* κερδίσει τα βραβεία Filmfare στα Τελούγκου και Ταμίλ.

## Τηλεόραση
Είναι κριτής στην τηλεοπτική εκπομπή του Βιτζάι Jodi No. 1. Ήταν από τους τρεις κριτές μαζί με τους Σιλαμπαρασάν και Σουνταράμ στην ίδια εκπομπή στη δεύτερη σεζόν, και κριτής με τους Τζίβα και Αϊσουάργια Ντανούς στην τρίτη σεζόν.

Ήταν προσκεκλημένη κριτής στο διαγωνισμό χορού "Ντουλ", που πραγματοποιήθηκε στη Σιγκαπούρη το 2008.

## Προσωπική ζωή
Παντρεύτηκε τον τραγουδιστή Κρις την 1 Φεβρουαρίου 2009 στο Ναό Αρουνατσαλεσουαράρ στο Θιρουβανναμαλάι, στον οποίο συμμετείχαν αρκετές προσωπικότητες του κινηματογράφου. Το ζευγάρι έχει μια κόρη, τη Σιβίγια που γεννήθηκε το 2012.

## Φιλμογραφία

## Παραπομπές


## Εξωτερικοί σύνδεσμοι
* 
* 

Κατηγορία:Ινδές ηθοποιοί
Ύμνος της 21ης Απριλίου

Ο «**Ύμνος της 21ης Απριλίου**» ήταν ύμνος της δικτατορίας των συνταγματαρχών. Ο ύμνος ηχογραφήθηκε αρχικά από τον τραγουδιστή Φώτη Δήμα, αλλά η πρώτη του εκτέλεση έγινε από τον Γρηγόρη Μπιθικώτση στο νυχτερινό κέντρο Δειλινά στην Γλυφάδα. Την περίοδο της επταετίας αναπαράγονταν συχνά από τους τότε ραδιοφωνικούς σταθμούς, όπως και σε εκδηλώσεις του καθεστώτος. Οι στίχοι ήταν του Γιώργου Οικονομίδη και μελοποιήθηκε από τον Γιώργο Κατσαρό. Σε επιστολή του προς τον Μπιθικώτση, ο Μίκης Θεοδωράκης του ζήτησε να μην τραγουδήσει τον ύμνο της Χούντας, καθώς *«...αν εσύ ο Μπιθικώτσης, το πρωτοπαλίκαρο του Θεοδωράκη, γίνεις επίσημος τραγουδιστής της Δικτατορίας τραγουδώντας αυτό το άθλιο κατασκεύασμα θα πρέπει να ξέρεις ότι θα γίνεις ο πιο αχάριστος και τιποτένιος προδότης που γέννησε ο Λαός μας...».* Αργότερα, ο Κατσαρός υποστήριξε πως απλώς μελοποίησε μερικούς στίχους, οι οποίοι νόμιζε αφορούσαν άλλο τραγούδι.

## Στίχοι

Μέσα στ’ Απρίλη τη Γιορτή

το Μέλλον χτίζει η Νιότη

αγγαλιασμένοι – δυνατοί

μ’ Εργάτη, Αγρότη, Φοιτητή

και πρώτο τον στρατιώτη.

μ’ εργάτη, αγρότη, φοιτητή

και πρώτο τον στρατιώτη.

Τραγούδι αγάπης αντηχεί

γελούν όλα τα χείλη

Και σμίγουν μέσα στην ψυχή

του είκοσι-ένα η εποχή

κι η είκοσι-μια τ’ Απρίλη

του είκοσι-ένα η εποχή

κι η είκοσι-μια τ’ Απρίλη.

Μες στις καρδιές φτάνει ζεστή

του Απριλιού η λιακάδα

κι έχουν στα στήθια μας χτιστεί

θρησκεία, οικογένεια

και πάνω απ’ όλα ΕΛΛΑΔΑ!

Θρησκεία, οικογένεια

και πάνω απ’ όλα ΕΛΛΑΔΑΑΑΑΑΑΑΑ!

## Παραπομπές


## Εξωτερικοί σύνδεσμοι
*Μπιθικώτσης, Μοσχολιού, Ζαμπέτας, Μαρινέλλα, Πουλόπουλος στα γενέθλια της Χούντας

Κατηγορία:Χούντα των Συνταγματαρχών
Κατηγορία:Ελληνικά τραγούδια
Μόγκουα-τσονγκ

μικρογραφία|Μόγκουα-τσονγκ παρασκευασμένο με μέλι
Το ***Μόγκουα-τσονγκ*** (κορεατικά: 모과청) ή **διατηρημένο κυδώνι** είναι *τσονγκ* που παρασκευάζεται από το ρίξιμο ζάχαρης σε κινεζικό κυδώνι. Ζάχαρη ή μέλι μπορούν να χρησιμοποιηθούν για την παρασκευή του μόγκουα-τσονγκ.Το μόγκουα-τσονγκ χρησιμοποιείται ως βάση τσαγιού για το μόγκουα-τσα (τσάι κυδωνιού) και το μόγκουα-χουάτσε (γροθιά κυδωνιού), ή ως συστατικό σε σάλτσες και σάλτσες σαλάτας.

## Δείτε επίσης

* *[[Μέσιλ-τσονγκ]]*
* *[[Γιούτζα-τσονγκ]]*

## Παραπομπές

Κατηγορία:Γλυκαντικές ουσίες
Ζανκτ Αντρέ αμ Τσίκζεε

Το **Σανκτ Αντρέ αμ Τσίκσεε **(γερμανικά: Sankt Andrä am Zicksee, ουγγρικά: Mosonszentandrás) είναι πόλη στην επαρχίας Νόισιντλ αμ Ζέε της Αυστριακής πολιτείας του Μπούργκενλαντ. Ο δήμαρχος είναι ο Έριχ Γκόλντενιτς. Ο ταχυδρομικός κώδικας είναι ο 7161, ενώ ο κωδικός περιοχής είναι ο	02176. Στις 1 Ιανουαρίου 2016 είχε πληθυσμό 1.365 κατοίκων.

## Πληθυσμού

## Εξωτερικοί σύνδεσμοι
* Επίσημη ιστοσελίδα

Κατηγορία:Πόλεις της Αυστρίας
Στανίσουαφ Μέντελσον

Ο **Στάνισλαφ Μέντελσον** (πολωνικά: *Stanisław Mendelson*, 1858 - 1913) ήταν Πολωνός σοσιαλιστής, εκδότης, συγγραφέας και προσωπικότητα του πρώιμου διεθνούς εργατικού κινήματος.

## Βιογραφία
Γεννήθηκε το 1858 στη Βαρσοβία (τότε υπαγόταν στη Ρωσική Αυτοκρατορία) και ήταν γόνος οικογένειας τραπεζιτών εβραϊκής καταγωγής To 1878, όντας ακόμη φοιτητής, ήταν ένας από τους ιδρυτές του πρώτου κύκλου σοσιαλιστών μεταξύ των Πολωνών φοιτητών του πανεπιστημίου της Βαρσοβίας. Η δράση του προκάλεσε την κινητοποίηση των ρωσικών αρχών με αποτέλεσμα, να αναγκαστεί να εγκαταλείψει τη γενέτειρά του και να εγκατασταθεί στη Γενεύη της Ελβετίας όπου υπήρξε ιδρυτής και βασικός χρηματοδότης των πολωνόγλωσσων εργατικών σοσιαλιστικών εντύπων *Równosć* (ελλ: *Ισότητα*, 1879 - 1881) and *Przedswit* (ελλ: *Αυγή*, 1881 - 1893).

Τον Νοέμβριο του 1892 ο Μέντελσον συμμετείχε στο συνέδριο των Πολωνών σοσιαλιστών που πραγματοποιήθηκε στο Παρίσι όπου αναδείχτηκε σε ηγετική φυσιογνωμία. Αν και παλαιότερα ήταν και ο ίδιος ένας από τους πολέμιους της πολωνικής ανεξαρτησίας, στο συνέδριο υποστήριξε τη γραμμή υπέρ της συγκεκριμένης άποψης και συνέταξε το τελικό κείμενο, το οποίο εγκρίθηκε κατά πλειοψηφία από τους υπόλοιπους συνέδρους. 

Τον Ιανουάριο του 1893 επέστρεψε στην - υπό ρωσική διοίκηση - Πολωνία ως απεσταλμένος του Πολωνικού Σοσιαλιστικού Κόμματος της διασποράς με σκοπό την οργάνωση τοπικών επιτροπών και ομάδων. Με αυτή την ιδιότητα επισκέφθηκε μεταξύ άλλων και το Βίλνιους, όπου συναντήθηκε με τον νεαρό σοσιαλιστή και μετέπειτα ηγέτη της Πολωνίας, Γιούζεφ Πιουσούτσκι, του οποίου την πολιτική σκέψη επηρέασε σημαντικά. Παράλληλα, επισήμανε την ανάγκη αντιμετώπισης της τάσης της πλειοψηφίας των Εβραίων σοσιαλιστών του Βίλνιους, οι οποίοι σε αντίθεση με το Πολωνικό Σοσιαλιστικό Κόμμα, όντας στενά συνδεδεμένοι με το ρωσικό σοσιαλιστικό κίνημα δεν επεδίωκαν την ανεξαρτησία της Πολωνίας και έτειναν προς τον εκρωσισμό.

Το 1893 εγκατέλειψε τον σοσιαλισμό εξαιτίας ιδεολογικών διαφορών. Στις αρχές του 20ού αιώνα ήταν εγκατεστημένος μαζί με τη σύζυγό του στο Λβιβ, όπου εργαζόταν ως δημοσιογράφος, ενώ κατά τα τελευταία χρόνια της ζωής του στράφηκε προς τον σιωνισμό, ως αντίδραση στην αύξηση του αντισημιτισμού εντός των πολωνικών πολιτικών τάσεων.

## Παραπομπές


## Βιβλιογραφία
* Brian Porter, *When Nationalism Began to Hate. Imagining Modern Politics in Nineteenth-Century Poland*, Oxford University Press, 2000.
* Joshua Zimmerman, *Poles, Jews and the Politics of Nationality*, The University of Wisconsin Press, Madison, Wisconsin 2004.

Κατηγορία:Πολωνοί πολιτικοί
Κατηγορία:Σιωνισμός
Κατηγορία:Πολωνοί σοσιαλιστές
Κατηγορία:Πολωνοί εβραϊκής καταγωγής
Σαλωμίν

Το **Σαλωμίν** (, ,  ή ) είναι γαλλική κοινότητα στο νομό του Πα-ντε-Καλαί, στη διοικητική περιοχή των Ω-ντε-Φρανς.

## Διοίκηση
Το Σαγιωμίν βρίσκεται στο διαμέρισμα Πα-ντε-Καλαί. Ανήκει στην διακοινότητα Λανς-Λιέβιν η οποία αποτελείται από 36 κοινότητες, με συνολικό πληθυσμό 250.000 κατοίκων.

## Ιστορία
Η ιστορία της περιοχής εξακολουθεί να χαρακτηρίζεται από την καταστροφή του ορυχείου Κουριέρ που προκάλεσε 1099 θανάτους στις 10 Μαρτίου 1906 στα εδάφη του Μπιγί-Μοντιγκνί, Μερικούρ και Σαγιωμίν.

Στις 18 Ιουνίου 1916 ο Μαξ Ίμμελμανν, ο πρώτος Γερμανός ιπτάμενος άσος του Α΄ Παγκοσμίου Πολέμου, σκοτώθηκε από τη βρετανική 25η Μοίρα του Βασιλικού Αεροπορικού Σώματος ενώ πετούσε πάνω από την περιοχή.

## Γεωγραφία
Οι κοντινές κοινότητες είναι το Μερικούρ στα νοτιοανατολικά, το Αβιόν προς τα νοτιοδυτικά, το Λανς προς τα δυτικά, το Λουασόν-σους-Λανς προς τα βόρεια, το Αρνς στα βορειοανατολικά και το Μοντινί-αν-Γκοέλ προς τα ανατολικά.

## Μεταφορά
Ο αυτοκινητόδρομος Α21 περνά βόρεια της πόλης. Η πόλη έχει ένα σιδηροδρομικό σταθμό (*Gare de Sallaumines*) στη γραμμή από το Λανς προς τη Λιλ, και άλλο ένα (*Gare de Pont-de-Sallaumines*) στη γραμμή από το Λανς προς το Βαλενσιέν.

## Αδελφοποιημένες πόλεις
* σύνδεσμος=Σλοβενία|πλαίσιο|23x23εσ Τρμπόβλιε, στη κεντροανατολική Σλοβενία. Οι δύο περιοχές μεταλλείων είναι αδελφοποιημένες από το 1964. Υπάρχει ένας δρόμος στο Σαγιωμίν με το όνομα Τρμπόβλιε, και ένας δρόμος στο Τρμπόβλιε με το όνομα Σαγιωμίν. Υπάρχουν επίσης τακτικές ανταλλαγές μαθητών μεταξύ τους.
* σύνδεσμος=Πολωνία|πλαίσιο|23x23εσ Βοντζισλάβ Σλάσκι, Πολωνία

## Παραπομπές


## Εξωτερικοί σύνδεσμοι
* 
*  

Κατηγορία:Κοινότητες του Πα-ντε-Καλαί
Τσετσένοι στην Τουρκία

δεξιά|μικρογραφία|250x250εσ|Παιδιά του Τσετσενικού στρατοπέδου προσφύγων στην Φενέρμπαχτσε, στην Κωνσταντινούπολη. (2011)
Οι **Τσετσένοι στην Τουρκία** (, ) είναι τούρκοι πολίτες Τσετσενικής καταγωγής και Τσετσένοι πρόσφυγες που ζουν στην Τουρκία.

## Χωριά
Τα τσετσενικά χωριά στην Τουρκία είναι τα παρακάτω:

## Αξιοσημείωτοι Τούρκοι Τσετσένοι
* Μουμτάζ Τσετσέν
* Μπεκτάς Ντεμιρέλ
* Μαχμούτ Σεβκέτ Πασά
* Χουσεγίν Οζκάν
* Ραμαζάν Σαχίν
* Σελίμ Τατάρογλου
* Σαχίν Μπέη

## Παραπομπές



Κατηγορία:Ευρωπαϊκή διασπορά στην Τουρκία
Κιρκάσιοι στην Τουρκία

[μικρογραφία|250x250εσ|Ο Εθέμ ο Κιρκάσιος, οι Κιρκάσιοι βοηθοί του και ο [Μουσταφά Κεμάλ Ατατούρκ, μπροστά από το κεντρικό κτίριο του σταθμού, ο οποίος ήταν στο δρόμο τους για την εξέγερση του Γιοζγκάτ (Ιούνιος 1920)]]
Οι **Κιρκάσιοι στην Τουρκία** (Ανατολικά Κιρκασιανά και Δυτικά Κιρκασιανά: Адыгэхэр Тырку, *Adyghexer Tyrku*; ) είναι μία από τις μεγαλύτερες εθνοτικές μειονότητες στην Τουρκία, με πληθυσμό μεταξύ 130.000 και 2 εκατομμυρίων ατόμων. Σχετίζονται στενά με τις εθνικές ομάδες των Αμπαζίνων (10.000) και των Αμπχάζιων (39.000) οι οποίοι περιλαμβάνονται συχνά ανάμεσά τους. Οι Κιρκασιανοί έχουν μεταναστεύσει από την Καυκασία, αλλά η συντριπτική πλειοψηφία τους χρησιμοποιεί την τουρκική γλώσσα, και μόνο μια μικρή μειοψηφία εξακολουθεί να μιλά τις μητρικές Κιρκασσιανές γλώσσες τους. Οι Κιρκάσιοι στην Τουρκία είναι σχεδόν αποκλειστικά Σουνίτες Μουσουλμάνοι του Χαναφί μαντχάμπ.

## Δημογραφικά στοιχεία
Κατά την απογραφή του 1965, 58.339 Τούρκοι πολίτες ομιλούσαν τα Κιρκασιανά ως πρώτη γλώσσα, η οποία ήταν περίπου το 0.2% του πληθυσμού. Αναλογικά, ήταν πιο πολυάριθμοι στις επαρχίες Καισάρειας (3.2%), Ντιγιάρμπακιρ (1.2%) και Καχραμανμαράς (1.0). Επιπλέον 48.621 πολίτες ομιλούσαν τα Κιρκασιανά ως δεύτερη γλώσσα.
κέντρο|μικρογραφία|300x300εσ|Κατανομή των Κιρκάσιων στην Τουρκία

## Δείτε επίσης

* Μειονότητες στην Τουρκία
* Κιρκάσιοι στο Ιράν
* Κιρκάσιοι στη Συρία
* Κιρκάσιοι στο Ιράκ
* Καυκάσιοι λαοί στην Τουρκία

## Παραπομπές


## Εξωτερικοί σύνδεσμοι

* Turkey: History and current situation of the Circassians (Çerkes, Čerkes, Čerkas, Cerkez, Çerkez, Ad²ghe, Adige, Adyge, Adighe).

Κατηγορία:Κιρκασιανή διασπορά
Κατηγορία:Δημογραφία της Τουρκίας
Κατηγορία:Ευρωπαϊκή διασπορά στην Τουρκία
Κατηγορία:Τούρκοι κιρκασιανής καταγωγής
Αμπχάζιοι στην Τουρκία

Οι **[[Αμπχάζιοι]] στην Τουρκία** αναφέρονται σε πολίτες και κάτοικους της Τουρκίας που είναι ή κατάγονται από εθνοτικούς Αμπχάζιους ανθρώπους που κατάγονται από την Αμπχαζία.

## Αριθμοί
Κατά την απογραφή του 1965, 4.563 τούρκοι πολίτες μιλούσαν τα Αμπχαζικά ως μητρική γλώσσα, ενώ 280 ήταν μονόγλωσσοι στα Αμπχαζικά. Επιπλέον 7.556 άτομα την ομιλούσαν ως δεύτερη γλώσσα.

## Δείτε επίσης

* Τούρκοι στην Αμπχαζία

## Παραπομπές


Κατηγορία:Δημογραφία της Τουρκίας
Κατηγορία:Τουρκία-επέκταση
Κατηγορία:Ασιατική διασπορά στην Τουρκία
Χοστσίσκο

Ο **Χοστσίσκο**, πολων. Chościsko (8ος αι.) είναι η μυθική μορφή της Πολωνικής προϊστορίας, πατέρας τού Πιαστ τού *τροχοποιού*, ιδρυτή του Οίκου των Πιαστ.

## Βιογραφία
Την πληροφορία αυτή την έχουμε από το *Χρονικό και πράξεις τού δουκάτου ή πριγκιπάτου της Πολωνίας (Cronicae et gesta ducum sive principum Polonorum)* τού Γάλλου τού Ανωνύμου, όπου ο συγγραφέας αναφέρεται τρεις φορές στον Πιαστ ως γιο τού Χοτσίσκο.

Το όνομα προέρχεται από την απλοποιημένη προφορά της λέξης Hastingsko (Hasting = με μακριά κόμη), η οποία ήταν δύσκολο να προφερθεί στα Παλαιά Σλαβονικά. Άλλη εξήγησε προτείνει, πως το όνομα ετυμολογείται από το ch(w)ost, που σημαίνει *ουρά* στα Παλαιά Σλαβονικά.

Γιος του ήταν ο:
* Πιαστ ο *Τροχοποιός*, π.740/1;-861, δούκας των Πολωνών.

## Πηγές
*  Wolfram Herwig, The Roman Empire and its Germanic Peoples, trans.Thomas Dunlap, Berkeley/Los Angeles/London, University of California Press,p.19

Κατηγορία:Οίκος των Πιαστ
Πρωτάθλημα ποδοσφαίρου Ιράκ

Το **Πρωτάθλημα ποδοσφαίρου Ιράκ** (αραβικά: الدوري العراقي الممتاز لكرة القدم) αποτελεί την κορυφαία κατηγορία στο σύστημα ποδοσφαιρικών πρωταθλημάτων Ιράκ. Υπεύθυνη για τη διεξαγωγή του πρωταθλήματος είναι η Ιρακινή Ποδοσφαιρική Ομοσπονδία. Οι κορυφαίες ομάδες έχουν την ευκαιρία να συναγωνιστούν στο ΑΦΚ Τσάμπιονς Λιγκ και στο Αραβικό Κύπελλο Πρωταθλητριών, ενώ οι τελευταίες υποβιβάζονται στην Α΄ Κατηγορία του Ιράκ.

## Ιστορία
Το πρωτάθλημα ιδρύθηκε το 1974, όταν συνενώθηκαν τα τέσσερα περιφερειακά πρωταθλήματα που υπήρχαν εκείνη την εποχή (το πιο αξιοσημείωτο από τα οποία ήταν το Ιρακινό Κεντρικό Πρωτάθλημα) δημιουργώντας το Ιρακινό Εθνικό Πρωτάθλημα (το πρώτο εθνικό πρωτάθλημα συλλόγων στο Ιράκ).

## Πρωταθλήτριες

## Σύνολο τίτλων

## Παραπομπές


## Eξωτερικοί σύνδεσμοι
* 

Κατηγορία:Ποδόσφαιρο στο Ιράκ
Ιρακ
Πιαστ ο Τροχοποιός

Ο **Πιαστ** ο *τροχοποιός* (πολωνικά: *Piast Kołodziej*) ((740/1 - 861) από τον Οίκο των Πιαστ ήταν στη μεσαιωνική Πολωνία ο ημι-μυθικός προπάτορας τού Οίκου των Πιαστ, που θα κυβερνούσαν το μελλοντικό βασίλειο της χώρας.

## Βιογραφία
Ο Πιαστ εμφανίζεται στο *Πολωνικό Χρονικό* τού Γάλλου τού Ανωνύμου ως γιος τού Χόστσισκο και σύζυγος της Ζέπιχα.

Το *Χρονικό* αναφέρει, πως τον επισκέφτηκαν απροσδόκητα δύο ξένοι και τού ζήτησαν να τους αφήσει να συμμετέχουν στα 7α γενέθλια τού γιού του Σιεμόβιτ (μία παγανιστική τελετή για το πέρασμα των νεαρών αγοριών στην εφηβεία). Σε ανταμοιβή για τη φιλοξενία οι επισκέπτες πρόφεραν μία ευχή: το κελλάρι τού Πιαστ να είναι πάντα γεμάτο από αγαθά. Βλέποντας αυτό οι συμπατριώτες του, τον ανακήρυξαν ως νέο τους πρίγκιπα, στη θέση τού προηγουμένου Πόπιελ.

Αν ο Πιαστ υπήρξε, θα ήταν ο προ-προ-πάππος τού Μιέσκο Α΄ της Πολωνίας (π. 930-992), τού πρώτου ιστορικού ηγεμόνα (δούκα) της Πολωνίας. Ο γιος τού τελευταίου Βολέσλαος Α΄ ο Γενναίος ήταν ο πρώτος βασιλιάς της.

Οι θρυλικοί πρώτοι των Πιαστ κατοικούσαν στο Γκνιέζνο, μία καλά οχυρωμένη πόλη, που ιδρύθηκε τον 8ο-9ο αι. μέσα στη γη της φυλής των Πολάνιε. Σύμφωνα με τον θρύλο ο Πιαστ απεβίωσε το 861 σε ηλικία 120 ετών. Κανένας απόγονός του τα επόμενα 1000 έτη δεν έφερε το όνομα Πιαστ.

Το όνομα ετυμολογείται από τη ρίζα piasta (άξονας τροχού στα Πολωνικά), πιθανόν αναφορά στο επάγγελμά του. Δεύτερη ερμηνεία είναι από τη λέξη piastum (ακόλουθος, φύλακας)· ίσως να δηλώνει, ότι ήταν μαγιορδόμος (επίτροπος του οίκου) στην Αυλή ενός ηγεμόνα, τον οποίο αντικατέστησε. Την ίδια περίοδο στο ανάκτορο των Μεροβιγγείων βασιλέων των Φράγκων οι Καρολίδες μαγιορδόμοι αναλάμβαναν βαθμιαία τη βασιλική εξουσία.

## Οικογένεια
Νυμφεύτηκε τη Ζεπίχα και είχε γιο:
* Σιεμόβιτ 9ος αι., δούκας των Πολωνών.
** Λέστεκ 9ος αι., δούκας των Πολωνών.

## Παραπομπές


## Πηγές
* Νόρμαν Ντέιβις (23 Αυγούστου 2001). Heart of Europe: The Past in Poland's Present. Oxford University Press. σελ. 249. ISBN 978-0-19-280126-5. Ανακτήθηκε στις 29 Φεβρουαρίου 2012.

Κατηγορία:Οίκος των Πιαστ
Κατηγορία:Μονάρχες της Πολωνίας
Κατηγορία:Δούκες της Πολωνίας
Κατηγορία:Θρυλικοί Πολωνοί μονάρχες
Κατηγορία:Πολωνοί πρίγκιπες
Πρωτάθλημα ποδοσφαίρου Συρίας

Το **Πρωτάθλημα Συρίας** (αραβικά: الدوري السوري) αποτελεί την κορυφαία κατηγορία στο σύστημα ποδοσφαιρικών πρωταθλημάτων Συρίας. Υπεύθυνη για τη διεξαγωγή του πρωταθλήματος είναι η Συριακή Αραβική Ομοσπονδία Ποδοσφαίρου. Οι κορυφαίες ομάδες έχουν την ευκαιρία να μετέχουν στο ΑΦΚ Καπ και στο Αραβικό Κύπελλο Πρωταθλητριών, ενώ οι τελευταίες υποβιβάζονται στην Α΄ Κατηγορία της Αραβικής Δημοκρατίας της Συρίας.

## Ιστορία
Το πρωτάθλημα δημιουργήθηκε το 1966. Σημαντικό βήμα στην ανάπτυξη του πρωταθλήματος υπήρξε η απόφαση που επέτρεπε τη συμμετοχή ξένων ποδοσφαιριστών, με σκοπό τη μετατροπή του σε επαγγελματικό.

## Πρωταθλήτριες
Οι πρωταθλήτριες ομάδες είναι οι εξής:

## Σύνολο τίτλων

## Παραπομπές


## Eξωτερικοί σύνδεσμοι
*
*Syrian-Soccer 

Κατηγορία:Ποδόσφαιρο στη Συρία
Συρια
Άραβες στην Τουρκία

Οι **Άραβες στην Τουρκία** (, ) είναι πολίτες και κάτοικοι της Τουρκίας που έχουν αραβική καταγωγή.

## Παρασκήνιο
Εκτός από τις μεγάλες κοινότητες των εκτοπισμένων και της διασποράς στην Κωνσταντινούπολη και σε άλλες μεγαλύτερες πόλεις, οι νότιες και νοτιοανατολικές επαρχίες έχουν μια σημαντική αραβική κοινότητα.

Οι Τούρκοι Άραβες είναι κυρίως μουσουλμάνοι που ζουν κατά μήκος των νοτιοανατολικών συνόρων με τη Συρία και το Ιράκ στις ακόλουθες επαρχίες: Μπατμάν, Μπιτλίς, Γκαζιαντέπ, Χατάι, Μαρντίν, Μους, Σιίρτ, Σιρνάκ, Σανλιούρφα, Μερσίνης και Αδάνων. Οι Άραβες στο ανατολικό τμήμα των συνόρων αποτελούνται από πολλές φυλές Βεδουίνων εκτός από άλλους Άραβες που εγκαταστάθηκαν εκεί πριν τα τουρκικά φύλα καταφτάσουν στην Ανατολία από την Κεντρική Ασία τον 11ο αιώνα. Πολλοί από αυτούς τους Άραβες έχουν δεσμούς αίματος με τους Άραβες που ζουν στη Συρία, ειδικά στην πόλη Ράκκα. Η αραβική κοινωνία στην Τουρκία είναι καλά ενσωματωμένη στον τουρκικό πληθυσμό, αλλά μερικοί μιλούν αραβικά εκτός από τα τουρκικά. Η Συνθήκη της Λωζάνης παραχώρησε στην Τουρκία μεγάλες περιοχές που ανήκαν στην Οθωμανική Συρία, ιδίως στο βιλαέτι του Χαλεπίου.
δεξιά|μικρογραφία|300x300εσ|Χάρτης του 1911 που δείχνει την εθνοτική σύνθεση της περιοχής της Τουρκίας και της Ανατολής
Εκτός από ένα σημαντικό τμήμα Σουνιτών Σάφι'ι, περίπου 300.000 έως 350.000 ανήκουν στον Αλαουισμό αλλά χωρίς στενή σύνδεση με την τουρκική παραλλαγή. Περίπου 18.000 Άραβες Χριστιανοί ανήκουν κυρίως στο Πατριαρχείο Αντιοχείας.

## Δημογραφία

Ο πληθυσμός των Αράβων στην Τουρκία ποικίλλει ανάλογα με τις διάφορες πηγές. Μια τουρκική μελέτη εκτιμά ότι ο αραβικός πληθυσμός είναι μεταξύ 1.1 και 2.4%. Μια αμερικανική εκτίμηση από το 1995 βάζει τους αριθμούς μεταξύ 800.000 και 1 εκατομμυρίου. Σύμφωνα με το Ethnologue, το 1992 υπήρχαν 500.000 άτομα με τα αραβικά ως μητρική γλώσσα στην Τουρκία. Σύμφωνα με μια τουρκική μελέτη βασισμένη σε μια μεγάλη έρευνα το 2006, το 0.7% του συνολικού πληθυσμού στην Τουρκία ήταν εθνοτικά αραβικό.

## Αξιοσημείωτα άτομα

* Εμινέ Ερντογάν, σύζυγος του Προέδρου Ρετζέπ Ταγίπ Ερντογάν, με καταγωγή από το Σιίρτ.
* Χουσεΐν Τσελίκ, πολιτικός, με Άραβα πατέρα.
* Μουράτ Γιλντιρίμ, ηθοποιός, με Αραβική μητέρα.
* Μουραθάν Μουνγκάν, συγγραφέας, με Άραβα πατέρα.

## Δείτε επίσης

* Τούρκοι στον Αραβικό κόσμο
* Αλαουίτες στην Τουρκία
* Επαρχία Χατάι
* Αραβική διασπορά
* Ιρακινοί στην Τουρκία
* Σύριοι στην Τουρκία

## Παραπομπές


## Περαιτέρω ανάγνωση

* 

Κατηγορία:Αραβική διασπορά στην Ασία
Κατηγορία:Αραβική διασπορά στην Ευρώπη
Κατηγορία:Δημογραφία της Τουρκίας
Κατηγορία:Πληθυσμιακές ομάδες στην Τουρκία
Αδελφάτο

Το **αδελφάτο** (), είναι δικαίωμα ενός προσώπου να διαμείνει εντός μοναστηριού και να λαμβάνει μέρος των εσόδων του. Το συγκεκριμένο δικαίωμα είτε αποκτιόταν μέσω οικονομικού αντιτίμου είτε ανταλλασσόταν έναντι κάποιας ιδιοκτησίας κατά την διάρκεια της μεσαιωνικής περιόδου, όταν φεουδαρχικοί ηγεμόνες επιθυμούσαν να εξασφαλίσουν για τους εαυτούς τους έναν χώρο ασύλου μετά την απόσυρσή τους ή την απώλεια ελέγχου τους επί των φέουδών τους. Ένα αδελφάτο ήταν έγκυρο μόνο στο όνομα ενός συγκεκριμένου προσώπου, ενώ δεν ήταν δυνατό να μεταπωληθεί, παραχωρηθεί ή, ακόμη, κληρονομηθεί από άλλο πρόσωπο.

## Παραπομπές


## Περαιτέρω ανάγνωση
*  Adelfati u Vizantiji i srednjovekovnoj Srbiji, ZRVI, XI, 1968, 241—267
*  Monaški adelfati na Svetoj Gori, Zbornik FFB, XII, 1, 1974

Κατηγορία:Χριστιανικός μοναχισμός
Κατηγορία:Μεσαιωνική ιστορία της Σερβίας
Κατηγορία:Ιστορία της Σερβικής Ορθόδοξης Εκκλησίας
Γυναίκες στην Αμπχαζία

[δεξιά|μικρογραφία|300x300εσ|Αμπχάζιες γυναίκες: Η μία είναι ντυμένη με τη σημαία της [Αμπχαζία|Δημοκρατίας της Αμπχαζίας, και η άλλη ντυμένη με ένα φόρεμα που σχεδιάστηκε με βάση τη σημαία.]]
Οι **Αμπχάζιες γυναίκες**, ιδιαίτερα εκείνες με μεγαλύτερη ηλικία, παραδοσιακά παρουσιάζονται ως ειρηνοποιοί, φορείς λήψης αποφάσεων και διαμεσολαβητές σε στιγμές μάχης και σύγκρουσης. Λίγες γυναίκες στην Αμπχαζία έχουν ανάμιξη στην πολιτική. Επί του παρόντος, οι Αμπχάζιες γυναίκες συμμετέχουν πιο ενεργά στη σφαίρα των επιχειρήσεων και σε δραστηριότητες που σχετίζονται με τη δημιουργία οργανισμών για τις γυναίκες στη χώρα τους.

## Γκαλερί

Αρχείο:Abkhaz Girl 1881.jpg|Ένα Αμπχάζιο κορίτσι, 1881.
Αρχείο:Ermakov. № 6993. აფხაზი თავადის ქალი ერმაკოვის კატალოგი.jpg|Μια νεαρή Αμπχάζια γυναίκα, πριν το 1899.
Αρχείο:Abhaz Woman.jpg|Μια μεγαλύτερη Αμπχάζια γυναίκα, πριν τη δεκαετία του 1890.


## Δείτε επίσης

* Σαϊντά Γκούνμπα

## Παραπομπές


## Εξωτερικοί σύνδεσμοι

* Σύλλογος Γυναικών της Αμπχαζίας (AZhA), Εταίροι στην Αμπχαζία, c-r.org

Κατηγορία:Γυναίκες ανά χώρα
Κατηγορία:Κοινωνία της Αμπχαζίας
Δωδωνούπολη Ιωαννίνων

Η **Δωδωνούπολη** είναι χωριό της πρώην επαρχίας Δωδώνης του νομού Ιωαννίνων στην Ήπειρο, η οποία βρίσκεται στους πρόποδες του βουνού Τόμαρος (Ολύτσικας) κοντά στον αρχαιολογικό χώρο της αρχαίας Δωδώνης. Είναι οικισμός που δημιουργήθηκε τη δεκαετία του 70 και είναι κτισμένος δίπλα την εθνική οδό Ιωαννίνων - Δωδώνης και στον κόμβο Δωδώνης της Εγνατίας Οδού.  Απέχει 20 χλμ. ΝΔ. από την πόλη των Ιωαννίνων και 1,5 χλμ. από τον αρχαιολογικό χώρο. Ως οικισμός αναγνωρίστηκε για πρώτη φορά το 1981 με το όνομα *Μάνδρες* και το 2008 μετονομάστηκε σε Δωδωνούπολη. Σύμφωνα με το σχέδιο Καλλικράτης, μαζί με τη Δωδώνη αποτελούν τη τοπική κοινότητα Δωδώνης που ανήκει στη δημοτική ενότητα Δωδώνης  του Δήμου Δωδώνης και σύμφωνα με την απογραφή 2011 έχει πληθυσμό 129 κατοίκους

Η Δωδωνουπολη  είναι  οικισμός  που  ανήκει  στην  Δημοτική  κοινότητα Δωδώνης .

## Παραπομπές


## Εξωτερικοί σύνδεσμοι
Η τοποθεσία του οικισμού στους Χάρτες Google

Κατηγορία:Χωριά της περιφερειακής ενότητας Ιωαννίνων
Κατηγορία:Δήμος Δωδώνης